Oktoober 2019

Oktoober 2019, kroonika.

2019. aasta oktoober algas teisipäeval ja lõppes 31 ööpäeva hiljem neljapäeval.

1. oktoober

 Ameerika Ühendriikides toimetati südameprobleemidega haiglasse Demokraatliku Partei presidendikandidaadiks pürgiv senaator Bernie Sanders. Sandersile tehti järgmisel päeval edukas operatsioon ummistunud arteri avamiseks, seoses terviseprobleemidega tühistas ta lähitulevikku kavandatud kampaaniaüritused.Bernie Sanders hospitalised for heart procedure, campaign events cancelled France24, 2.10.2019.
 Hiina pealinnas Pekingis algasid sõjaväeparaadi ja president Xi Jinpingi kõnega Hiina Rahvavabariigi väljakuulutamise 70. aastapäeva pidustused.China celebrates 70 years of communist rule as Hong Kong seethes France24, 1.10.2019.
2018.–2019. aasta Iraagi meeleavaldused: Iraagi pealinnas Bagdadis vallandusid meeleavaldused korruptsiooni, puudulike avalike teenuste ja töötuse vastu. Kahe päevaga levisid rahutused ka teistesse Iraagi linnadesse.Protests in Iraq turn deadly and spread nationwide France24, 3.10.2019.
 Kanada Loodealadel toimusid kohaliku parlamendi valimised. Kõik valitud 19 parlamendiliiget olid parteitud.October 2019 Rulers.org (vaadatud 3.10.2019)
 Peruus astus tagasi asepresident Mercedes Aráoz, kelle parlamendi opositsioon oli eelmisel päeval vannutanud riigi presidendiks. Asepresidendi kohalt lahkumisega lõppesid ka tema volitused presidendi kohusetäitjana, mida riigi ametlik president Martín Vizcarra niikuinii ei tunnistanud.
 San Marinos astusid kaptenregentidena ametisse Luca Boschi ja Mariella Mularoni.San Marino saluta i nuovi Capitani Reggenti per il semestre 1° ottobre 2019 - 1° aprile 2020 RTV San Marino, 1.10.2019.
 Soomes Kuopios Hermanni kaubanduskeskuses asuvates Savo kutsekooli ruumides toimus rünnak, milles sai surma üks ja vigastada 10 inimest. Politsei pidas mõõgaga relvastatud 25-aastase meessoost ründaja sündmuskohal kinni, haavates teda tulirelvast.Kuopios toimus vägivaldne rünnak: üks surnud, kümmekond vigastatut ERR Uudised, 1.10.2019.
 Tuneesia kohus otsustas, et presidendikandidaat Nabil Karoui peab jääma vahi alla kuni kohtuprotsessi toimumiseni. Meediamagnaat Karouid kahtlustatakse maksupettustes ja rahapesus.Tunisian court rules that presidential candidate Nabil Karoui must stay in jail France24, 1.10.2019.
 Eestisse saabus ametlikule visiidile Albaania president Ilir Meta, kes kohtus visiidi esimesel päeval Eesti presidendi Kersti Kaljulaidiga.President Kaljulaid kohtus Albaania riigipeaga ERR Uudised, 1.10.2019.
 Eesti president Kersti Kaljulaid kutsus tagasi järgmised suursaadikud: Marin Mõttuse Aserbaidžaanist ja Liibanonist, Ants Froschi Bulgaariast ja Moldovast, Andres Unga Fidžilt ning Margus Rava Jordaaniast. President nimetas ametisse ka uued suursaadikud: Mariin Ratniku Alžeeriasse, Annely Kolgi Aserbaidžaani, Ingrid Kressel Vinciquerra Bulgaariasse ja Moldovasse, Kersti Eesmaa Fidžile, Miko Haljase Liibanoni ja Jordaaniasse.
 Eestis lõpetas saadete edastamise Tallinna Televisioon.Tallinna Televisioon lõpetas tegevuse ERR Uudised, 1.10.2019.
 Riigi valimisteenistuse juhina alustas tööd senine asejuht Arne Koitmäe.Vahetub riigi valimisteenistuse juht ERR Uudised, 30.09.2019.
 Narvas avas kultuuriminister Tõnis Lukas Integratsiooni Sihtasutuse uue peakontori ja Narva eesti keele maja uued ruumid, mis mõlemad asuvad aadressil Linda tänav 2.Narvas avas uksed eesti keele maja ERR Uudised, 1.10.2019.
 Eesti Muusikanõukogu ja Eesti Kultuurkapitali helikunsti sihtkapital kuulutasid välja ja andsid üle 2019. aasta muusikapreemiad. Eesti Muusikanõukogu muusikapreemia pälvisid helilooja Timo Steiner, klarnetist Toomas Vavilov ning tšellist ja festivalikorraldaja Aare Tammesalu.Selgusid aasta muusikapreemiate laureaadid ERR Kultuur, 1.10.2019.

2. oktoober

 Ameerika Ühendriikides Washingtonis kohtusid Ameerika Ühendriikide president Donald Trump ja Soome president Sauli Niinistö.Soome president kohtub Valges Majas Trumpiga ERR Uudised, 2.10.2019.
 Ameerika Ühendriigid teatasid pärast Maailma Kaubandusorganisatsiooni arbitraažiotsust, mis lubab neil kehtestada Euroopa Liidule tolle kuni 100 protsendi ulatuses kauba väärtusest, et kehtestavad alates 18. oktoobrist 10% tollid Euroopa Liidus valmistatud lennukitele ja 25% tollid mitmetele toidu- ja tööstuskaupadele. Ühendriikide samm on vastus Euroopa Liidu poolt lennukitootjale Airbus makstavatele toetustele ja puudutab peamiselt nelja riiki: Saksamaad, Prantsusmaad, Hispaaniat ja Suurbritanniat.US to hit EU with $7.5 billion in tariffs over Airbus subsidies France24, 3.10.2019.
 Ameerika Ühendriikides Connecticuti osariigis Hartfordi lähistel purunes ja süttis põlema hädamaandumist sooritada püüdnud Teise maailmasõja aegne pommitaja Boeing B-17. Lennukis viibis õnnetuse ajal 13 inimest, kellest seitse hukkusid.Vintage B-17 bomber makes fiery fatal landing in Connecticut, seven killed Reuters, 2.10.2019.
 Belgias astus Flandria peaministrina ametisse Jan Jambon.
2018.–2019. aasta Iraagi meeleavaldused: Iraagis An-Nāşirīyah' linnas vallandusid kokkupõrked meeleavaldajate ja politseinike vahel, puhkenud tulevahetuses hukkus viis meeleavaldajat ja üks politseiametnik. Meeleavaldused muutusid vägivaldseks ka pealinnas Bagdadis, kus hukkus kaks meeleavaldajat.

3. oktoober

 Ameerika Ühendriikide president Donald Trump kutsus avalikult nii Ukraina kui ka Hiina võime üles uurima põhjalikult endise asepresidendi ja potentsiaalse presidendikandidaadi Joe Bideni ning tema poja Hunter Bideni majandustegevust.Trump fordert China zu Ermittlungen gegen seinen Gegner Biden auf – neuste Entwicklungen und Hintergründe zu Trumps Ukraine-Affäre Neue Zürcher Zeitung, 4.10.2019.
2019. aasta Ecuadori protestid: Ecuadori president Lenín Moreno kuulutas ulatuslike meeleavalduste tõttu riigis välja erakorralise seisukorra. Meeleavaldused vallandusid tarbekaupade tohutute hinnatõusude tõttu, mis omakorda on seni kehtinud riiklike susbiidiumide kaotamise tulemus.Ecuador ruft Ausnahmezustand aus Spiegel Online, 4.10.2019.
 Euroopa Parlamendis toimunud Euroopa Komisjoni volinikukandidaatide kuulamisel kiitsid parlamendifraktsioonid heaks Eesti poliitiku Kadri Simsoni kandidatuuri energeetikavoliniku ametikohale.Europarlament andis Simsonile rohelise tule ERR Uudised, 3.10.2019.
 Peruus astus ametisse peaminister Vicente Zeballose valitsus.
 Prantsusmaal Pariisi kesklinnas asuvas politseiprefektuuri hoones ründas pika staažiga politseiametnik kolleege. Toimunud noarünnakus hukkus neli politseinikku, veel üks politseinik sai vigastada; ründaja ise lasti sündmuskohal maha.Pariisi politseihoone noarünnakus hukkus lisaks ründajale veel neli inimest ERR Uudised, 3.10.2019.

4. oktoober

 Alžeerias avaldasid kümned tuhanded inimesed meelt, nõudes sõjaväe poliitikasse sekkumise lõpetamist, võimuladviku väljavahetamist, efektiivsemat võitlust korruptsiooniga ja poliitiliste vangide vabastamist.Algerians rally against presidential election backed by army France24, 5.10.2019.
2018.–2019. aasta Iraagi meeleavaldused: Iraagi ajakirjandus teatas, et neljandat päeva riigis kestvatel meeleavaldustel on kokku hukkunud juba 65 inimest. Samal päeval avas politsei pealinnas Bagdadis meeleavaldajate pihta automaatrelvadest tule, vigastada sai vähemalt 190 inimest.Iraagi meeleavaldustel on surma saanud 65 inimest ERR Uudised, 4.10.2019.
 Rumeenia peaminister Viorica Dăncilă nimetas siseministri kohusetäitjaks kaitseministri Gabriel-Beniamin Lesi. Peaministri seni esitatud siseministri kandidaadid on president Klaus Iohannis tagasi lükanud.
 Ukrainas Lvivi lennujaama lähistel kukkus alla ettevõttele Ukraine Air Alliance kuulunud transpordilennuk Antonov An-12, millel lõppes õhus olles kütus. Lennuki pardal viibinud seitsmest inimesest viis hukkusid.Ukraine plane crash: Five die as Antonov crash-lands near Lviv BBC News, 4.10.2019.

5. oktoober

 Araabia Ühendemiraatides toimusid parlamendivalimised. Valiti 20 parteitut liiget, ülejäänud 20 liiget nimetatakse ametisse emiraatide valitsejate poolt. Valimisaktiivsus oli 34,8%.
 Soomes Lõuna-Pohjanmaa maakonnas Alavude asulas sai öösel toimunud tulistamises surma üks ja haavata kaks inimest. Vahejuhtum leidis aset eramus toimunud koosviibimise ajal, tulistaja ja ohvrid olid omavahel tuttavad.Soomes sai tulistamises surma üks ja haavata kaks inimest ERR Uudised, 5.10.2019.

6. oktoober

 Kataris Dohas lõppesid 2019. aasta kergejõustiku maailmameistrivõistlused.
 Kosovos toimusid parlamendivalimised, mille võitis erakond Vetëvendosje (25,5% häältest, 31 kohta 120-liikmelises parlamendis). Valimisaktiivsus oli 43,2%.
 Portugalis toimusid parlamendivalimised, mille võitis ka seni võimul olnud Sotsialistlik Partei, saades 38,3% häältest ja 106 kohta 226-liikmelises parlamendis. Valimisaktiivsus oli 54,5%.
 Prantsusmaa pealinnas Pariisis avaldas üle 70 000 inimese meelt valitsuse algatuse vastu anda vallalistele naistele ja lesbidele võimalus rasestuda katseklaasiviljastuse abil või muul meditsiiniliselt abistatud viisil. Meeleavalduse korraldajad ise väitsid, et meeleavaldustel osales lausa 600 000 inimest.Pariisis avaldasid kümned tuhanded meelt viljakusravieelnõu vastu ERR Uudised, 6.10.2019.
 Tuneesias toimusid parlamendivalimised, mille võitis mõõdukas islamistlik partei Ennahda, saades 52 kohta 217-liikmelises parlamendis. Valimisaktiivsus oli 41,7%.
 Ukraina pealinnas Kiievis avaldas umbes 10 000 inimest meelt president Volodõmõr Zelenskõi kava vastu anda Ida-Ukraina relvakonflikti lõpetamiseks niinimetatud Donetski Rahvavabariigile ja Luhanski Rahvavabariigile Ukraina koosseisus eristaatus tingimusel, et seal viiakse läbi vabad valimised. Meeleavaldusel osales ka riigi endine president Petro Porošenko.Kiievis avaldasid tuhanded meelt Donbassi eristaatuse vastu ERR Uudised, 6.10.2019.
 Eestis valis Rakvere linnavolikogu 15 poolthäälega uueks linnapeaks senise linnapea kohusetäitja, Eesti Keskerakonda kuuluva Triin Vareki.Rakvere volikogu valis linnapeaks Triin Vareku ERR Uudised, 6.10.2019.

7. oktoober

 Ameerika Ühendriikide väliskaubandusministeerium kehtestas sanktsioonid 28 Hiina firmale ja eraisikule, kes on andnud oma panuse uiguuride rahvusvähemuse tagakiusamisse Xinjiangi autonoomses piirkonnas.USA kandis musta nimekirja 28 Hiina ettevõtet ja isikut ERR Uudised, 8.10.2019. 
 Austria president Alexander Van der Bellen tegi uue valitsuse moodustamise ülesandeks Austria Rahvapartei esimehele Sebastian Kurzile.
 Rootsi Kuninglik Meditsiiniinstituut tegi teatavaks 2019. aasta Nobeli füsioloogia- või meditsiiniauhinna laureaadid. Auhinna pälvisid William Kaelin, Peter Ratcliffe ja Gregg Semenza uuringute eest, millega selgitati välja, kuidas rakud tajuvad keskkonnas leiduva hapniku taseme langust ja sellega kohanevad.Nobeli meditsiinipreemia võitjad näitasid, kuidas kohanevad rakud hapnikupuudusega ERR Novaator, 7.10.2019.
 Saksamaal Limburgi linnas rammis mees varastatud veokiga raudteeülesõidukohas seisnud sõiduautosid. Kokku sai rünnakus viga 16 inimest, ründaja peeti sündmuskohal kinni.Saksamaal rammis mees varastatud veokiga sõidukeid, 16 sai viga ERR Uudised, 8.10.2019.
 Eesti peaminister Jüri Ratas ja kaitseväe juhataja Martin Herem alustasid kahepäevast visiiti Afganistani pealinnas Kabulis. Visiidi raames kohtuvad nad riigi presidendi Ashraf Ghanīga, riigis tegutseva NATO missiooni juhtidega ja kohapeal teenivate Eesti kaitseväelastega.Ratas ja Herem sõitsid Afganistani ERR Uudised, 7.10.2019.
 XIV Riigikogu liikmena alustas tööd senine Rae vallavanem, Eesti Reformierakonda kuuluv Mart Võrklaev. Võrklaevast sai omal soovil Riigikogust lahkunud Kalle Pallingu asendusliige.Mart Võrklaev alustas tööd riigikogus ERR Uudised, 8.10.2019.
 Eesti Posti juhatus avalikustas plaani tõsta perioodika kojukande hinda 11,1 protsendi võrra. Otsus kutsus esile Eesti ajalehekirjastuste terava kriitika.Eesti Post plaanib perioodika kojukande hindu tõsta 11,1 protsenti ERR Uudised, 8.10.2019.

8. oktoober

 Aserbaidžaanis astus tagasi peaminister Novruz Məmmədov. Samal päeval valis parlament ühehäälselt uueks peaministriks Əli Əsədovi. Bakuus algasid valitsusvastased meeleavaldused, kus nõuti vabu ja õiglasi valimisi, poliitvangide vabastamist ning president İlham Əliyevi tagasiastumist.
 2019. aasta Ecuadori protestid: Ecuadori president Lenín Moreno viis väidetavale riigipöördeohule viidates valitsuse pealinnast Quitost sadamalinna Guayaquili. Telepöördumises süüdistas president oma eelkäijat Rafael Corread ja Venezuela presidenti Nicolás Madurot katsetes Ecuadori destabiliseerida.Ecuadori president viis valitsuse riigipöördeohu tõttu pealinnast ära ERR Uudised, 8.10.2019.
 Itaalia parlament kiitis häältega 553:14 heaks parlamendi mõlema koja koosseisu vähendamise. Reformikava kohaselt peaks ülemkoja liikmete arv vähenema 315 inimeselt 200 inimesele ja alamkoja liikmete arv 630 inimeselt 400 inimesele. Jõustumiseks peab reform saama heakskiidu ka rahvahääletusel.Itaalia parlament toetas saadikute arvu vähendamist 345 võrra ERR Uudised, 8.10.2019.
 Portugali president Marcelo Rebelo de Sousa tegi peaminister António Costale ülesandeks uue valitsuse moodustamise.
 Rootsi Kuninglik Teaduste Akadeemia avalikustas 2019. aasta Nobeli füüsikaauhinna laureaadid. Auhinna pälvisid James Peebles, Michel Mayor ja Didier Queloz. Neist Peebles on paistnud silma teoreetiliste avastustega kosmoloogias, Mayor ja Queloz avastasid aga esimese Päikese-sarnase tähe ümber tiirleva eksoplaneedi.Nobeli füüsikapreemia võitjad aitasid mõista Maa kohta universumis ERR Novaator, 8.10.2019.
 Saksamaa üks tuntumaid jalgpallureid Bastian Schweinsteiger teatas elukutselise jalgpallurikarjääri lõpetamisest.Maailmameister Schweinsteiger lõpetas karjääri ERR Sport, 8.10.2019.
 Tonga kuningas Tupou VI nimetas senise valitsusjuhi kohusetäitja Pohiva Tuʻiʻonetoa ametlikult uueks peaministriks.
 Eesti president Kersti Kaljulaid alustas kahepäevast ametlikku visiiti Saksamaal, kus ta kohtus Saksamaa liidukantsleri Angela Merkeli ja Liidupäeva esimehe Wolfgang Schäublega.Kaljulaid kohtus Saksamaal Merkeliga ERR Uudised, 9.10.2019.
 Eesti välisminister Urmas Reinsalu kohtus Ameerika Ühendriikide riigisekretäri Mike Pompeoga.Välisminister Urmas Reinsalu kohtus USA välisministri Mike Pompeoga ERR Raadiouudised, 8.10.2019.
 Tallinna Piiskopliku Toomkoguduse nõukogu valis 2019. aasta Maarja medali saajaks usuteadlase ja tõlkija Kalle Kasemaa.Maarja medali sai emeriitprofessor Kalle Kasemaa ERR Kultuur, 8.10.2019.

9. oktoober

 Abhaasia presidendiks vannutati teiseks ametiajaks Raul Hadžimba.
 Euroopa Komisjoni tulevane energeetikavolinik Kadri Simson teatas, et valis oma kabinetiülemaks 15 aastat Euroopa Komisjonis töötanud itaallase Stefano Grassi.Simson valis oma kabinetiülemaks itaallase Stefano Grassi ERR Uudised, 9.10.2019.
 Jaapani autotootja Nissani nõukogu valis ühehäälselt ettevõtte uueks tegevjuhiks Makoto Uchida.Nissan sai uue tegevjuhi ERR Uudised, 9.10.2019. 
 Saksamaal Halle linnas avas mees juutide Yom Kippuri pühal tule kohaliku sünagoogi juures. Tulistamises hukkus kaks ja sai vigastada veel kaks inimest. Kurjategija ja tema abiline põgenesid sündmuskohalt, üks neist õnnestus hiljem samal päeval ka kinni pidada. Ilmselt pandi rünnak toime antisemiitlikel motiividel.Kurjategija lasi Saksamaal Halle sünagoogi juures maha kaks inimest ERR Uudised, 9.10.2019.
Operatsioon Rahu Allikas: Türgi alustas Süüria kirdeosas sõjalist operatsiooni Süüria kurdide rahvakaitseüksuste vastu eesmärgiga tõrjuda Türgi võimude poolt terroristideks peetavad kurdide üksused Türgi piiridest eemale ja luua Süüriasse Türgi kontrolli all olev ala, kuhu saaks asustada Türgis elavaid Süüria põgenikke. Enne operatsiooni algust oli Türgi president Recep Tayyip Erdoğan saanud kinnituse Ameerika Ühendriikide presidendilt Donald Trumpilt, et Ameerika Ühendriigid tõmbavad oma väed konfliktipiirkonnast välja ega jätka kurdide üksuste toetamist.Türgi alustas Süürias sissetungi ERR Uudised, 9.10.2019.
 Toompea lossis toimus Eesti Kirikute Nõukogu ja justiitsministeeriumi koostöös korraldatud konverents "Usuvabadus Eestis". Konverentsi avas XIV Riigikogu esimees Henn Põlluaas, kes kritiseeris oma sõnavõtus islami väidetavat erikohtlemist paljudes Euroopa Liidu riikides ja inimõiguste laiendamist viisil, mis riivab kristlaste veendumusi ja õigusi.Konverents "Usuvabadus Eestis" Eesti Kirikute Nõukogu (vaadatud 11.10.2019).

10. oktoober

 Abhaasias astus seoses president Raul Hadžimba uue ametiaja algusega tagasi peaminister Valeri Bganba. Neli päeva hiljem, 14. oktoobril nimetas president ta uuesti peaministriks.
 Euroopa Parlamendi tööstuse ja siseturu komisjonid ei andnud heakskiitu Prantsusmaa kandidaadile Euroopa Komisjoni voliniku ametikohale Sylvie Goulardile. Goulardi kandidatuuri tagasilükkamine lükkab tõenäoliselt edasi kogu komisjoni uue koosseisu ametisse astumise.Euroopa Parlament lükkas prantsuse volinikukandidaadi tagasi ERR Uudised, 10.10.2019.
 Kuubas taastati vastavalt uuele põhiseadusele presidendi ametikoht. Parlament valis sellele ametikohale 579 poolthäälega senise riigipea Miguel Díaz-Caneli, asepresidendiks valiti 569 poolthäälega Salvador Valdés Mesa.
 Rootsi Akadeemia kuulutas välja 2018. ja 2019. aasta Nobeli kirjandusauhinna laureaadid. 2018. aasta auhinna sai poola kirjanik Olga Tokarczuk, 2019. aasta auhinna austria kirjanik Peter Handke.Nobeli kirjanduspreemia pälvisid Olga Tokarczuk ja Peter Handke ERR Kultuur, 10.10.2019.
 Rumeenia peaminister Viorica Dăncilă kaotas parlamendis toimunud usaldushääletuse. Parlamendi 465 liikmest osales hääletusel 242, kellest valitsuse poolt hääletas ainult 4 saadikut.
 Soomes Helsingi Eesti Majas toimunud auhinnatseremoonial anti eesti kirjanikule Paul-Eerik Rummole üle E. W. Ponkala Fondi elutööpreemia.Kirjanik Paul-Eerik Rummo sai Soomes elutööpreemia ERR Kultuur, 10.10.2019.
 Eestisse saabus kahepäevasele ametlikule visiidile Saksamaa kaitseminister Annegret Kramp-Karrenbauer, kes kohtus peaminister Jüri Ratase ja kaitseminister Jüri Luigega.Saksa kaitseminister külastab Eestit ERR Uudised, 7.10.2019.
 XIV Riigikogu väliskomisjon kinnitas häältega 7:6 Eesti delegatsiooni liikmeks Euroopa Nõukogu Parlamentaarses Assamblees EKRE liikme Urmas Reitelmanni. Reitelmanni kandidatuur oli tekitanud ajakirjanduses ja sotsiaalmeedias laialdast kriitikat tema halvustavate väljaütlemiste tõttu venelaste ja teistest rassidest inimeste kohta.Väliskomisjon: Reitelmann sobib ENPA liikmeks ERR Uudised, 10.10.2019.
 Eesti suursaadik Rootsis Margus Kolga andis Stockholmis kuningas Carl XVI Gustafile üle oma volikirja.Eesti uus suursaadik Rootsis andis kuningale üle volikirja ERR Uudised, 11.10.2019.
 Eesti jalgpallikoondis kohtus Minskis Valgevene jalgpallikoondisega. 2020. aasta Euroopa meistrivõistluste valikseerias toimunud kohtumine jäi tulemusega 0:0 viiki.Eesti jalgpallikoondis naaseb Valgevenest 0:0 viigiga ERR Sport, 10.10.2019.
 Eesti ettevõtjale Margus Linnamäele kuuluv valdusfirma UP Invest teatas, et ostab ettevõtte IM Arvutid, mis on Apple'i toodete volitatud edasimüüja Eestis, Lätis ja Soomes.UP Invest ostab Apple´i volitatud edasimüüja IM Arvutid ERR Uudised, 10.10.2019.

11. oktoober

 Ameerika Ühendriikides astus tagasi sisejulgeolekuministri kohusetäitja Kevin McAleenan.
 Argentina teatas, et katkestas diplomaatilised suhted Venezuela presidendi Nicolás Maduro valitsusega ja tunnustab edaspidi Venezuela seadusliku riigipeana ennast presidendi kohusetäitjaks kuulutanud parlamendi esimeest Juan Guaidód.El Gobierno formalizó la ruptura con la Venezuela de Nicolás Maduro y le dio representación plena a la embajadora de Juan Guaidó Clarín, 11.10.2019. Järgmisel päeval tühistas Argentina ka Maduro valitsuse poolt ametisse määratud diplomaatide viisad ja teatas, et tunnustab edaspidi ainult Guaidó ametisse nimetatud diplomaate.
 Burkina Faso põhjaosas Gorom-Goromi linna lähistel asuvas mošees avasid relvastatud isikud reedeõhtuse palvuse ajal tule. Hukkus 15 inimest, veel mitmed said eri raskusastmega vigastusi.Gunmen kill 15 people in attack on Burkina Faso mosque Reuters/India Today, 12.10.2019.
 Jaapan ja Lõuna-Korea alustasid Šveitsis Genfis läbirääkimisi kahe riigi vahelise kaubandustüli lahendamiseks. Tüli sai alguse, kui Jaapan kehtestas ekspordipiirangud Lõuna-Koreale tarnitavatele materjalidele, mis on vajalikud mikrokiipide ja arvutimonitoride tootmiseks, ning Lõuna-Korea kaebas omakorda Jaapani piirangute peale Maailma Kaubandusorganisatsioonile.Seoul, Tokyo begin consultations over WTO dispute Yonhap, 11.10.2019.
 Kongo DV idaosas kukkus alla Gomast Kinshasasse teel olnud kaubalennuk, mille pardal viibisid mitmed presidendi administratsiooni töötajad. Õnnetuses hukkusid kõik meeskonnaliikmed ja kaheksa reisijat.Cargo plane crashes in Congo with presidential staff on board Reuters, 11.10.2019. 
 Norra pealinnas Oslos tehti teatavaks 2019. aasta Nobeli rahuauhinna laureaat, kelleks sai Etioopia peaminister Abiy Ahmed. Teda tunnustati aastaid kestnud relvakonflikti lõpetamise eest naaberriigi Eritreaga.Nobeli rahupreemia läks Etioopia peaministrile ERR Uudised, 11.10.2019.
 Suurbritannias Manchesteris Manchester Arndale'i kaubanduskeskuses pussitas vaimuhaige 40. eluaastates mees kolme inimest, kellest ühegi vigastused polnud eluohtlikud. Tekkinud segaduses sai vigastada veel kaks inimest. Ründaja peeti sündmuskohal kinni, tema kinnipidamisele aitasid kaasa sündmuskohal viibinud tsiviilisikud.Manchester Arndale stabbings: Praise for people who 'intervened' in attack BBC News, 12.10.2019.
 Eesti president Kersti Kaljulaid oli ühepäevasel töövisiidil Kreeka pealinnas Ateenas, kus ta osales Arraiolose grupi riigipeade kohtumisel ja kohtus ka Iirimaa presidendi Michael D. Higginsiga.President Kaljulaid osaleb täna Kreekas Arraiolose grupi riigipeade kohtumisel Vabariigi Presidendi Kantselei, 11.10.2019.
 Eesti välisminister Urmas Reinsalu kohtus Pariisis Prantsusmaa välisministri Jean-Yves Le Drianiga.Välisminister Reinsalu kohtub Pariisis Prantsuse kolleegi Le Drianiga ERR Uudised, 11.10.2019.
 Eesti Ametiühingute Keskliidu kongressil valiti organisatsiooni esimeheks tagasi ainsana sellele ametikohale kandideerinud Peep Peterson.Ametiühingute keskliidu juhina jätkab Peep Peterson ERR Uudised, 11.10.2019.

12. oktoober

 2019. aasta Ecuadori protestid: Ecuadori president Lenín Moreno kehtestas jätkuvate meeleavalduste tõttu pealinnas Quitos komandanditunni.Ecuadori president kehtestas pealinnas liikumiskeelu ja sõjaväevõimu ERR Uudised, 13.10.2019.
 Hollandis Amsterdamis toimus ulatuslik meeleavaldus, millel nõuti aktiivsemat tegutsemist kliimamuutuste pidurdamiseks. Kuna meeleavaldajad blokeerisid ilma loata liikluse Blauwbrugi sillal, sekkus politsei ja pidas kinni 130 meeleavaldusel osalenud inimest.Hollandi politsei pidas kinni 130 kliimaprotestijat ERR Uudised, 12.10.2019.
 Keenias Somaalia piiri lähistel politseiautole korraldatud pommirünnakus hukkus vähemalt 10 politseinikku.At least 10 Kenyan police killed by bomb near Somali border: police Reuters, 12.10.2019. 
 Operatsioon Rahu Allikas: reaktsioonina Türgi pealetungile Süürias teatasid Prantsusmaa ja Saksamaa, et peatavad relvastuse müügi Türgile.Saksamaa ja Prantsusmaa peatavad relvade müügi Türgile ERR Uudised, 12.10.2019. 

13. oktoober

 Austrias Vorarlbergi liidumaal toimusid kohaliku parlamendi valimised, mille võitis Austria Rahvapartei, kogudes 43,6% häältest ja saades 17 kohta 36-liikmelises parlamendis. Valimisaktiivsus oli 60,6%.
 Poolas toimusid parlamendivalimised. Valimised võitis ka seni võimul olnud erakond Õigus ja Õiglus, millele antud 43,6% häältest tagasid talle absoluutse enamuse (235 kohta 460-liikmelises parlamendis). Valimisaktiivsus oli 61,7%.
 Saksamaal algas klassikalise muusika auhindade Opus Klassik kahepäevane auhinnatseremoonia. Aasta dirigendiks valiti eestlane Paavo Järvi, aasta heliloojaks sakslane Jörg Widmann.Die Opus Klassik Preisträger 2019 (vaadatud 15.10.2019).
 Somaalias tulistati Muqdisho rahvusvahelise lennujaama pihta vähemalt kolm suurtükimürsku, vigastada sai kuus inimest. Vastutuse rünnaku eest võttis äärmuslik islamiliikumine Ash-Shabāb.Mortar bombs strike Somalia's Mogadishu airport, six injured: source Reuters, 13.10.2019.
 Tuneesias toimus presidendivalimiste teine voor. Presidendiks valiti 72,7% häältega Kaïs Saïed. Valimisaktiivsus oli umbes 55%.
 Ungaris toimusid kohalike omavalitsuste valimised. Pealinnas Budapestis ja veel mitmes suuremas linnas saavutas valimisvõidu ühinenud opositsioon.Ungari kohalikel valimistel võidutses Budapestis opositsioon ERR Uudised, 14.10.2019.
 Eestis Tallinnas A. Le Coq Arenal toimus 2020. aasta Euroopa meistrivõistluste valiksarja kohtumine Eesti jalgpallikoondise ja Saksamaa jalgpallikoondise vahel. Eesti kaotas mängu tulemusega 0:3 vaatamata sellele, et suurema osa kohtumises mängis Eesti koondis arvulises ülekaalus.Teise poolaja väravad tõid Saksamaale Tallinnas kolm punkti ERR Sport, 13.10.2019.

14. oktoober

 Operatsioon Rahu Allikas: Ameerika Ühendriikide president Donald Trump ähvardas kehtestada Türgile Süüriasse tungimise eest ulatuslikud sanktsioonid.Trump: Türgit ootavad Süüriasse tungimise eest "suured sanktsioonid" ERR Uudised, 14.10.2019. Samal päeval teatatski Ameerika Ühendriikide rahandusministeerium sanktsioonide kehtestamisest Türgi kaitseministrile Hulusi Akarile, siseministrile Süleyman Soylule ning energeetika- ja loodusvarade ministrile Fatih Dönmezile. Kõigi nende varad külmutati ja neile kehtestati sissesõidukeel Ameerika Ühendriikidesse.USA kehtestas sanktsioonid kolmele Türgi ministrile ERR Uudised, 15.10.2019.
 Balti Assamblee määras oma kirjanduspreemia eesti kirjanikule Leelo Tunglale tema 2018. aastal ilmunud koondteose "Seltsimees laps" eest.Leelo Tungal sai Balti Assamblee kirjanduspreemia ERR Kultuur, 14.10.2019.
 Hispaanias Madridis mõistis Hispaania ülemkohus karistused 10 Kataloonia poliitikule ja 2 kodanikuaktivistile, keda süüdistati oktoobris 2017 toimunud Kataloonia iseseisvusreferendumi läbiviimises, mille Hispaania valitsus ja ülemkohus olid kuulutanud põhiseadusega vastuolus olevaks. Süüdimõistetuile määrati eri pikkusega karistused, Kataloonia endist asepeaministrit Oriol Junquerast karistati näiteks 13-aastase vangistusega, Kataloonia parlamendi endist spiikrit Carmé Forcadelli 11,5-aastase vangistusega. Kohtuotsuste peale vallandusid Kataloonia pealinnas Barcelonas samal päeval massilised meeleavaldused.Die katalanische Unabhängigkeitsbewegung ruft nach der Verurteilung ihrer Anführer zum Widerstand auf Neue Zürcher Zeitung, 14.10.2019.
 Saksamaal Frankfurdis kuulutati välja 2019. aasta Saksa Raamatuauhinna laureaat, kelleks sai Bosnia ja Hertsegoviinast pärit kirjanik Saša Stanišić romaaniga "Herkunft".Saša Stanišić erhält für seinen Roman «Herkunft» den Deutschen Buchpreis 2019 Neue Zürcher Zeitung, 14.10.2019.
 Suurbritannias tehti teatavaks 2019. aasta Bookeri auhinna laureaadid. Erandkorras läks auhind jagamisele kahe kirjaniku, Margaret Atwoodi ja Bernardine Evaristo vahel. Evaristost sai ühtlasi esimene mustanahaline naiskirjanik, kes on Bookeri auhinna võitnud.Die Autorinnen Evaristo und Atwood gewinnen den Booker-Literaturpreis Neue Zürcher Zeitung, 14.10.2019.
 Eestis andis Konkurentsiamet Soome ettevõttele Veho loa Eesti automüügiettevõtte Silberauto omandamiseks.Veho sai konkurentsiametilt loa Silberauto ostmiseks ERR Uudised, 14.10.2019.

15. oktoober

 Hispaania autonoomse piirkonna Kataloonia pealinnas Barcelonas eelmisel päeval vallandunud meeleavaldused muutusid vägivaldseks. Meeleavaldajad ründasid politseinikke ning süütasid tänavatel prügikaste ja piirdeaedu. Politsei pidas kõigele vaatamata kinni vaid neli inimest.Clashes rock Barcelona as Catalan separatists vent anger at jail sentences France24, 16.10.2019.
 Mosambiigis toimusid presidendi- ja parlamendivalimised. Presidendiks valiti 73% häältega senine president, erakonna FRELIMO kandidaat Filipe Nyusi. Ka parlamendivalimistel saatis edu FRELIMO-t, mis sai 250-liikmelises parlamendis 184 kohta. Valimisaktiivsus oli 50,7%.
 Prantsusmaa pealinnas Pariisis toimus tuhandete osavõtjatega meeleavaldus, millel tuletõrjujad nõudsid töötasu tõusu. Kui meeleavaldus kaldus kokkulepitud marsruudist kõrvale ja sellel osalejad keeldusid politsei korraldustele allumast, kasutas politsei meeleavaldajate ohjeldamiseks pisargaasi ja veekahurit.French police teargas firefighters in Paris protesting working conditions France24, 15.10.2019.
 Rumeenia president Klaus Iohannis tegi ettepaneku valitsuse moodustamiseks suurima opositsioonierakonna Rahvusliku Liberaalse Partei esimehele Ludovic Orbanile.

16. oktoober

 Operatsioon Rahu Allikas: Ameerika Ühendriikide asepresident Mike Pence ja riigisekretär Mike Pompeo alustasid visiiti Türgis, et kohtuda president Recep Tayyip Erdoğaniga ning veenda teda lõpetama sõjalist operatsiooni Süüria põhja- ja kirdeosas.Pence ja Pompeo sõidavad kolmapäeval Türki, Erdogan siiski kohtub nendega ERR Uudised, 16.10.2019. 
 Filipiinide lõunaosas toimus 6,4-magnituudine maavärin. Suurimaid kahjustusi sai Mindanao provints, kus purunesid hooned ja katkes elektrivarustus. Esialgsetel andmetel hukkus üks inimene.One dead as strong 6.4-magnitude quake hits Philippines France24, 16.10.2019.
 Hongkongi tegevjuht Carrie Lam oli sunnitud ära jätma oma traditsioonilise aastakõne kohalikus parlamendis, sest opositsiooni esindajad karjusid ta maha. Lam lahkus istungilt ja lubas avalikustada oma kõne hiljem videosalvestisena.Hong Kong lawmakers thwart Carrie Lam's annual address France24, 16.10.2019.
 Saksamaal Frankfurdis algas Frankfurdi raamatumess.Fotod: algas Frankfurti raamatumess, peakülaline on tänavu Norra ERR Kultuur, 16.10.2019.
 Eestis teatas ettevõtja Margus Linnamäele kuuluv valdusfirma UP Invest Piletilevi müügiketti haldava ettevõtte Baltic Ticket Holdings ostmisest.UP Invest ostis Piletilevi ERR Uudised, 16.10.2019.

17. oktoober

 Ameerika Ühendriikides teatas energeetikaminister Rick Perry, et lahkub 2019. aasta lõpul ametist.
 Gibraltaris toimusid parlamendivalimised. Valimised võitis absoluutse enamusega Sotsialistliku Tööpartei ja Liberaalse Partei valimisliit, mis sai 52,5% häältest ja 10 kohta 17-liikmelises parlamendis. Valimisaktiivsus oli 70,9%.
 Operatsioon Rahu Allikas: Türgi võimud nõustusid pärast president Recep Tayyip Erdoğani kohtumist Ameerika Ühendriikide asepresidendi Mike Pence'i ja riigisekretär Mike Pompeoga peatada 120 tunniks sõjategevuse Süüria territooriumil, et anda kurdide väeüksustele võimaluse taganemiseks.Türgi peatab lahingutegevuse Süürias ERR Uudised, 17.10.2019.
 ÜRO Peaassamblee valis ÜRO Inimõiguste Nõukogu 14 uut liiget aastateks 2020–2022. 105 häälega valiti nõukogu liikmeks ka Venezuela, mille vastu olid enam kui 50 riiki teinud aktiivset kampaaniat, leides, et president Nicolás Maduro režiim rikub ise süsteemselt inimõigusi.Venezuela wins seat on UN Human Rights Council despite anti-Maduro outcry France24, 18.10.2019. 

18. oktoober

 Afganistani idaosas Nangarhāri provintsis toimunud rünnakus mošeele hukkus vähemalt 62 reedeõhtusel palvusel osalenud meest, veel üle 100 inimese sai vigastada. Mošeesse oli paigaldatud mitu lõhkelaengut, mis palvuse ajal õhiti.Afghan mosque bombing kills dozens during Friday prayers France24, 18.10.2019.
 Ameerika Ühendriikide president Donald Trump nimetas uueks energeetikaministri kandidaadiks Dan Brouillette'i.
 Ameerika Ühendriikide uurimislaeval Petrel viibinud ajaloolased teatasid agentuurile Associated Press, et on leidnud 1942. aastal Midway lahingus uputatud Jaapani lennukikandja Kaga vraki. Siiani oli varem teada vaid ühe lahingus hukkunud laeva asukoht, kokku uppus lahingu käigus seitse suurt sõjalaeva.Long-Lost WWII Ship Found at the Bottom of the Pacific Ocean Live Science, 18.10.2019.
 Kataloonia omavalitsuse endine president ja üks Kataloonia iseseisvusreferendumi autoreid, ennast mitmeid kuid Hispaania vahistamiskäsu eest Belgias varjanud Carles Puigdemont andis ennast vabatahtlikult Belgia võimude kätte.Puigdemont andis end Belgia võimudele välja ERR Uudised, 18.10.2019.
 Kataloonias algas üldstreik, millega protesteeriti Kataloonia iseseisvusreferendumi korraldanud poliitikutele määratud ränkade vanglakaristuste vastu. Samal ajal jätkusid Barcelonas ja teistes Kataloonia linnades viiendat päeva ka samal põhjusel vallandunud meeleavaldused.Strike paralyses Catalonia as protesters converge on Barcelona France24, 18.10.2019.
 Liibanoni pealinnas Beirutis puhkesid kokkupõrked kavandatavate maksutõusude ärajätmist nõudvate meeleavaldajate ja politseinike vahel. Meeleavaldajad üritasid läbi tungida valitsuse ja parlamendi hoonete ümber püstitatud turvatõketest ning loopisid politseinikke kividega. Samal päeval võttis valitsus maksutõuse sisaldanud eelnõud tagasi, kuid see proteste ei lõpetanud.Protests spread across Lebanon over proposed new taxes France24, 18.10.2019.
 Suurbritannias läks saneerimisele riidekaupluste kett Bonmarché, millel on kokku 318 kauplust ja ligi 2900 töötajat.Bonmarché collapses into administration putting 2,900 jobs at risk iNews, 18.10.2019.
 Eestis lahkus Keskerakonna juhatuse koosseisust Janek Mäggi, tema asemel sai uueks juhatuse liikmeks Erki Savisaar.Janek Mäggi lahkus Keskerakonna juhatusest ERR Uudised, 18.10.2019.
 Eestis anti üle esimene Ene Mihkelsoni kultuurimõtestaja preemia, mille pälvis telesaatejuht ja kultuurikriitik Joonas Hellerma.Ene Mihkelsoni kultuurimõtestaja preemia pälvis Joonas Hellerma ERR Kultuur, 18.10.2019.

19. oktoober

 Liibanonis astus mitmendat päeva kestnud ulatuslike meeleavalduste tõttu ametist tagasi neli ministrit, kes kuulusid kristlasi esindavasse Liibanoni Jõudude parteisse. Ministrid nentisid, et valitsus ei ole võimeline meeleavaldajate nõudmisi täitma ega saa seetõttu ametis jätkata.Ministers resign after third day of protests in Lebanon Al-Jazeera, 19.10.2019.
 Põhja-Makedoonia peaminister Zoran Zaev esines üleskutsega korraldada riigis ennetähtaegsed parlamendivalimised. Peaministri üleskutse oli tingitud Euroopa Liidu liikmesriikide suutmatusest jõuda kokkuleppele liitumisläbirääkimiste alustamiseks Põhja-Makedooniaga, milleni jõudmine on olnud peaminister Zaevi ja tema erakonna üks peamisi valimislubadusi ja eesmärke.Põhja-Makedoonia peaminister ärgitab korraldama ennetähtaegseid valimisi ERR Uudised, 19.10.2019.
 Brexit: Suurbritannia parlamendi alamkoda kiitis häältega 322:306 heaks niinimetatud Letwini täienduse Euroopa Liidust lahkumise lepingu eelnõule, millega blokeeriti Euroopa Liidust lahkumine seni, kuni kõik selleks vajalikud seadused on parlamendis vastu võetud. Sisuliselt tähendus vastu võetud täiendus, et Suurbritannia valitsus peab taas paluma Euroopa Liidult sealt lahkumiseks pikendust. Samal päeval saatiski valitsus Euroopa Ülemkogu eesistujale Donald Tuskile vastava taotluse, kuid peaminister Boris Johnson ise seda ei allkirjastanud.UK lawmakers vote for Letwin proposals, forcing Johnson toward Brexit delay Reuters, 19.10.2019.Briti ministrid: Suurbritannia lahkub Euroopa Liidust 31. oktoobril ERR Uudised, 20.10.2019.
 Tšiili valitsus kuulutas pealinnas Santiagos metroopiletite hinnatõusu vastu puhkenud ulatuslike meeleavalduste tõttu välja erakorralise seisukorra. Muuhulgas süütasid meeleavaldajad energeetikafirma Enel Generación Chile peakorteri ja 19 metroojaama. Mitmel pool linnas toimusid kokkupõrked meeleavaldajate ja politseinike vahel.Chile protests: Unrest in Santiago over metro fare increase BBC News, 19.10.2019.
 Venemaal Krasnojarski krais purunes Seiba jõel asunud tamm ja jõgi ujutas üle selle kaldal asunud kullakaevanduse tööliste laagri. Hukkus vähemalt 15 inimest, 13 jäi esialgu kadunuks ja veel 14 vajasid haiglaravi.Russia dam collapse at Siberia gold mine kills 15 BBC News, 19.10.2019.

20. oktoober

 Austraalias Sydneys maabus maailma pikim otselend, mis oli alanud Ameerika Ühendriikides New Yorgis ja olnud õhus kokku 19 tundi ja 16 minutit. Lennu sooritas Austraalia lennufirma Qantas Airways reisilennukiga Boeing 787 Dreamliner, mille pardal viibis 49 inimest.Maailma pikim otselend saabus New Yorgist Sydneysse ERR Uudised, 20.10.2019.
 Boliivias toimusid presidendivalimised, mille võitis 47,1% häältega senine riigipea Evo Morales. Valimisaktiivsus oli umbes 88%.
 Indoneesias vannutati teiseks ametiajaks presidendiks Joko Widodo.
 Soomes Ahvenamaal toimusid kohaliku parlamendi valimised. Valimised võitis Ahvenamaa Keskerakond, mis sai 27,9% häältest ja 9 kohta 30-liikmelises parlamendis; paremuselt teise tulemuse said Ahvenamaa Liberaalid 19,6% häältega ja 6 kohaga parlamendis. Valimisaktiivsus oli 69,1%.
 Šveitsis toimusid parlamendivalimised, mille võitis konservatiivne ja immigratsioonivastane Šveitsi Rahvapartei (25,6% häältest, 53 kohta 200-kohalises parlamendis). Liberaalsetest parteidest sai suurima toetuse Šveitsi Sotsiaaldemokraatlik Partei, mida toetas 16,8% valijatest ja mis sai parlamendis 39 kohta. Valimisaktiivsus oli 45,1%.

21. oktoober

 Iisraelis teatas peaministrikandidaat Binyamin Netanyahu president Reuven Rivlinile, et ei suuda uut valitsust kokku panna.
 India rikkaimas Haryana osariigis toimusid kohaliku parlamendi valimised. Valimised võitis Bharatiya Janata Party, mis sai 36,5% häältest ja 40 kohta 90-liikmelises parlamendis. Samuti toimusid valimised Maharashtra osariigis, kus Bharatiya Janata Party võitis valimised 25,8% häältega, saades 288-liikmelises parlamendis 105 kohta.
 Kanadas toimusid parlamendivalimised. Valimised võitis seni opositsioonis olnud Kanada Konservatiivne Partei, mis sai 34,4% häältest, senine valitsev Kanada Liberaalne Partei jäi 33,1% häältega teisele kohale. Mandaatide jaotamise eripärade tõttu sai aga Liberaalne Partei parlamendis 157 kohta, samal ajal kui Konservatiivne Partei pidi leppima vaid 121 kohaga. Valimisaktiivsus oli umbes 66%.
 Monaco välisministrina astus ametisse Laurent Anselmi.
 Eesti president Kersti Kaljulaid alustas viiepäevast töövisiiti Jaapanis, kus ta osales keiser Naruhito kroonimistseremoonial ja kohtus Jaapani peaministri Shinzō Abega.President Kaljulaid osaleb Jaapani keisri troonimistseremoonial Vabariigi Presidendi Kantselei, 21.10.2019.

23. oktoober

 Afganistanis astus ametist tagasi välisminister Salahuddin Rabbani.
 Botswanas toimusid parlamendivalimised. Valimised võitis 52,8% Botswana Demokraatlik Partei, saades 57 otsevalimistel jagatud parlamendikohast 38. Kuna võitnud partei esimees saab automaatselt presidendiks, tähendas see president Mokgweetsi Masisile ametisse tagasi valimist.
 Iisraeli president Reuven Rivlin tegi uue valitsuse moodustamise ülesandeks liberaalsete parteide valimisliidu Sinine ja Valge peaministrikandidaadile Benny Gantzile.
 Tuneesia presidendina astus ametisse Kaïs Saïed.
 Eestis astus ametist tagasi infotehnoloogia- ja väliskaubandusminister Kert Kingo, kes oli XIV Riigikogu ees esinedes valetanud Jakko Väli palkamise kohta oma nõunikuks.Minister Kert Kingo astus tagasi Lääne Elu, 23.10.2019.

24. oktoober

 Rumeenias tegi peaministrikandidaat Ludovic Orban teatavaks oma kavandatava valitsuse koosseisu.

25. oktoober

 Kanadas astus Loodealade peaministrina ametisse Caroline Cochrane.
 Eesti president Kersti Kaljulaid vabastas ametist kaks päeva varem oma tagasiastumisest teatanud infotehnoloogia- ja väliskaubandusministri Kert Kingo.Muudatuste tegemine Vabariigi Valitsuse koosseisus Vabariigi Presidendi Kantselei, 25.10.2019.
 Eesti president Kersti Kaljulaid kutsus tagasi Eesti suursaadiku Andorras Rasmus Lumi ja nimetas tema asemel uueks suursaadikuks Mariin Ratniku. Samuti kutsus president tagasi suursaadiku Indoneesias Andres Unga ja nimetas tema asemele Kersti Eesmaa; tagasi kutsuti ka Eesti suursaadik Malaisias Riho Kruuv, kelle asemele nimetati Katrin Kivi.M. Ratniku nimetamine ja R. Lumi tagasikutsumine K. Eesmaa nimetamine ja A. Unga tagasikutsumine K. Kivi nimetamine ja R. Kruuvi tagasikutsumine Vabariigi Presidendi Kantselei, 25.10.2019.

26. oktoober

 Portugalis astus ametisse peaminister António Costa teine valitsus, milles peaminister võrreldes oma esimese valitsusega olulisi muudatusi ei teinud.
 Tšiili president Sebastián Piñera palus kõigil oma valitsuse ministritel tagasi astuda, alustades uue valitsuskabineti moodustamist.

27. oktoober

 Argentinas toimusid presidendivalimised, mille võitis 48% häältega Alberto Fernández; senine president Mauricio Macri sai 40% häältest. Ühtlasi toimusid neljas osariigis kuberneride valimised.
 Belgia peaministri kohusetäitjaks sai Sophie Wilmès. Sellega sai temast ühtlasi Belgia ajaloo esimene naispeaminister.
 Omaanis toimusid parlamendivalimised, millel valiti parlamenti 86 parteitut liiget. Valimisaktiivsus oli umbes 49%.
 Saksamaal Tüüringi liidumaal toimusid kohaliku parlamendi valimised. Valimistel oli edukaim Vasakpartei, mis sai 31% häältest ja 29 kohta 90-liikmelises parlamendis. Teisele kohale jäi immigratsioonivastane Alternatiiv Saksamaale, mis kogus 23,4% häältest ja sai parlamendis 22 kohta. Valimisaktiivsus oli 64,9%.
 Uruguays toimusid presidendi- ja parlamendivalimised. Presidendi valimine läks edasi teise vooru, kuhu pääsesid Daniel Martínez (40,7% häältest) ja Luis Lacalle Pou (29,7% häältest). Parlamendivalimistel sai enim hääli Lai Rinne, mis võitis 99-liikmelises parlamendis 42 kohta.

28. oktoober

 Guinea-Bissau president José Mário Vaz saatis laiali peaminister Aristides Gomesi valitsuse. Järgmisel päeval nimetas president uueks peaministriks Faustino Imbali.
 Liibanonis astus tagasi peaminister Sa‘d al-Ḩarīrī. President Michel Aoun palus tal aga jätkata valitsusjuhi kohusetäitjana kuni uue valitsuse moodustamiseni.
 Rahvusvaheline Aatomienergia Agentuur valis 24 poolthäälega uueks peadirektoriks Argentinast pärit Rafael Grossi. Ta peaks ametisse astuma hiljemalt 1. jaanuaril 2020.

31. oktoober

 Guinea-Bissaus astus ametisse peaminister Faustino Imbali valitsus.
Pakistanis Karachist Rawalpindi poole teel olnud reisirong süttis põlema. Selles õnnetuses kaotas elu vähemalt 75 inimest.

Viited

 10